CELEX: 62013CA0357
Language: sk
Date: 2015-04-22 00:00:00
Title: Vec C-357/13: Rozsudok Súdneho dvora (druhá komora) z 22. apríla 2015 (návrh na začatie prejudiciálneho konania, ktorý podal Wojewódzki Sąd Administracyjny w Krakowie – Poľsko) – Drukarnia Multipress sp. z o.o./Minister Finansów (Návrh na začatie prejudiciálneho konania — Dane — Smernica 2008/7/ES — Článok 2 ods. 1 písm. b) a c) — Nepriame dane z navyšovania kapitálu — Podliehanie kapitálovej dani — Kapitálové vklady v prospech komanditnej spoločnosti na akcie — Kvalifikácia takejto spoločnosti ako kapitálovej spoločnosti)

22.6.2015   
            
            
               SK
            
            
               Úradný vestník Európskej únie
            
            
               C 205/3
            
         Rozsudok Súdneho dvora (druhá komora) z 22. apríla 2015 (návrh na začatie prejudiciálneho konania, ktorý podal Wojewódzki Sąd Administracyjny w Krakowie – Poľsko) – Drukarnia Multipress sp. z o.o./Minister Finansów
   (Vec C-357/13) (1)
   
   ((Návrh na začatie prejudiciálneho konania - Dane - Smernica 2008/7/ES - Článok 2 ods. 1 písm. b) a c) - Nepriame dane z navyšovania kapitálu - Podliehanie kapitálovej dani - Kapitálové vklady v prospech komanditnej spoločnosti na akcie - Kvalifikácia takejto spoločnosti ako kapitálovej spoločnosti))
   (2015/C 205/03)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Wojewódzki Sąd Administracyjny w Krakowie
   
      Účastníci konania pred vnútroštátnym súdom
   
   
      Žalobkyňa: Drukarnia Multipress sp. z o.o.
   
      Žalovaný: Minister Finansów
   
      Výrok rozsudku
   
   Článok 2 ods. 1 písm. b) a c) smernice Rady 2008/7/ES z 12. februára 2008 o nepriamych daniach z navyšovania kapitálu sa má vykladať v tom zmysle, že KSA, založená podľa poľského práva, sa musí považovať za kapitálovú spoločnosť v zmysle tohto ustanovenia, aj keď len časť jej kapitálu alebo spoločníkov môže splniť podmienky stanovené v tomto ustanovení.
   
      (1)  Ú. v. EÚ C 274, 21.9.2013.